کوردە مەسیحییەکان

کوردە مەسیحییەکان (بە کورمانجی: Kurdên Xirîstiyan) ئاماژەیە بۆ ئەو کوردانەی پەیڕەوی مەسیحییەت دەکەن. Seker, Can (2006). "Zerdeştî û Ezdayetî". Amida Kurd. هەندێک لە کوردەکان لە مێژوودا پەیڕەوی مەسیحییەتیان کردووە و بە مەسیحی ماونەتەوە کاتێک زۆربەی کوردەکان گۆڕدران بۆ ئیسلام، بەڵام زۆرینەی مەسیحییە کوردەکانی سەردەم کۆنڤێرتن. Kennedy, Hugh N. (2004). The Prophet and the age of the Caliphates. Pearson-Longman. لە ڕووی مێژووییەوە، ئەو کوردانەی بوونەتە مەسیحی لە پاشخانە جیاوازەکانەوە هاتبوون، لەوانە ئایینە ئێرانییە کۆنەکان، زەردەشتی، ئیسلام، و ئێزیدی.

 مێژوو 
لە سەدەی ١٠ی زایینیدا، میرێکی کورد بە ناوی ئیبن دەحاک، کە خاوەنی قەڵای جەعفەری بوو، لە ئیسلامەوە گۆڕدرا بۆ مەسیحییەتی ئۆرسۆدۆکس و لە بەرامبەردا بیزەنتییەکان زەوی و قەڵایەکیان پێبەخشی. Vasilyev, A. (1902). Vizantija i araby. Vol. II. p. 220. لە ساڵی ٩٢٧ی زایینی، خۆی و خێزانەکەی لە کاتی هێرشێکی سامال ئەلدۆلەفی لەسێدارە دران. Robinson, Paul F. (2003). Just War in Comparative Perspective. p. 162.

لە کۆتایی سەدەی ١١ و سەرەتای سەدەی ١٢ی زایینیدا، کوردە مەسیحییەکان کەمینەیەکی سوپای شاری قەڵای شەیزەریان لە نزیک حەما لە سووریا پێکدەهێنا. David Nicolle, Christa Hook (1994). Saracen Faris, 1050-1250 AD. Osprey Publishing.

بنەماڵەی زەکاریان-مخارگێردزێلی، کە خانەدانێکی ئەرمەنی–گورجی بوون و ڕەچەڵەکیان کورد بوو، لە سەدەی ١٣ی زایینیدا فەرمانڕەوایی بەشەکانی باکووری بەرزاییەکانی ئەرمەنستانیان دەکرد. Minorsky, Vladimir (1953). Studies in Caucasian History. p. 102. مارکۆ پۆلۆ لە کتێبەکەیدا ئاماژەی بەوە کردووە کە کەمینەیەک لە ئەو کوردانەی لە ناوچە شاخاوییەکانی مووسڵ نیشتەجێ بوون مەسیحی بوون. Polo, Marco. The Travels of Marco Polo. Chapter 5.

لە سەدەی ١٧دا، مژدەدەرانی کارمەلیت و یەسووعییەکان ڕوویان لە ناوچە ئێزیدییەکان کرد بۆ گۆڕینی ئایینیان بۆ مەسیحییەت. Collective and State Violence in Turkey (2020). pp. 405-406. لە سەدەی ١٩دا، حکومەتی عوسمانی دەستی کرد بە مژدەدەری ئیسلامی بۆ ئێزیدییەکان وەک کاردانەوەیەک بەرامبەر مژدەدەرە مەسیحییەکان. Encyclopedia of the Ottoman Empire (2009). p. 602.

 کوردە مەسیحییەکانی هاوچەرخ 
کەنیسەی "کوردزمان"ی مەسیح لە کۆتایی ساڵی ٢٠٠٠ لە هەولێر دامەزرا، و لقەکانی لە پارێزگاکانی سلێمانی و دهۆک هەیە. Revival Times (2007). "Kurdish Church in Iraq". بەپێی وتەی گۆڕاوانی ئایینی، مەزندە دەکرێت لە ساڵی ٢٠٠٦ەوە نزیکەی ٥٠٠ گەنجی کوردی موسڵمان لە سەرانسەری کوردستان بووبێتنە مەسیحی. IRIN News (2007). "Threaten to kill Christian converts in north".

دوای هەڵوەشانەوەی یەکێتیی سۆڤیەت، شەپۆلێکی گۆڕینی ئایینی کورد بۆ مەسیحییەت ڕوویدا، بەتایبەتی لە وڵاتی ئەرمینیا کە نزیکەی ٣،٦٠٠ ئێزیدی تا ساڵی ٢٠١٩ بوونەتە مەسیحی. Statistics of Armenia (2019). Population by Religious Belief.

لە ساڵی ٢٠١٩دا، دوای تێکشکانی داعش، نزیکەی ٨٠-١٠٠ کورد لە شاری کۆبانی بوونە مەسیحی و یەکەم کەنیسەیان لەو شارە کردەوە. Reuters (2019). "Christianity grows in Syrian town once besieged by Islamic State".

 ئەمانەش ببینە 
 کورد
 ئایین لە کوردستان

 سەرچاوەکان 

پۆل:کوردە مەسیحییەکان
پۆل:مەسیحییەت لە کوردستان
پۆل:گرووپە مەسیحییەکان لە ڕۆژھەڵاتی ناوین
پۆل:مەسیحییە کوردەکان